ควบคุมตัวเองไม่ได้เวลาโกรธแล้วโมโห ถ้ามีคนมาถามย้ำย้ำซ้ำๆ ก็จะเผลอพูดทำร้ายจิตใจไป แต่พอมีสติขึ้นมา ก็รู้สึกเสียใจกับคำพูด ต้องหาวิธีขอโทษในทางอ้อม เพราะไม่ทำก็จะอมทุกข์ เครียด ถ้าเราขอโทษเขา เขาตอบ จิตใจก็จะโล่งมาก ถ้าเขาอ่านแล้วไม่ตอบ จิตใจก็จะเป็นทุกข์ พยายามเปลี่ยนแปลงตัวเอง ควบคุมตัวเอง แต่พอมาถึงจุดๆนึง ก็กลับมาเป็นเหมือนเดิมอีก เบื่อเหนื่อยและท้อแท้ บางครั้งก็เคยคิดสั้น เหนื่อยกับตัวเอง เหนื่อยกับอารมณ์ของตัวเอง ที่ชอบแคร์ความรู้สึกของคน ว่าเขาจะชอบเราไหม บางครั้งเราโมโห เราเผลอพูดอะไรไป ก็กลัวเขาจะไม่ชอบเรา เดี๋ยวเศร้า เดี๋ยวดี ทุกวันนี้ ขอแค่ไม่มีอะไรเข้ามา เราก็ไม่มีอะไร แต่ถ้าวันไหน มีอารมณ์ร่วมเข้ามา วันนั้นก็ คิดมาก กินข้าวไม่ลง เป็นแบบนี้มาเกือบ 6 ปี ตั้งแต่สมัยเรียน ที่ชอบแคร์ความรู้สึกของคนอื่นมากเกินไป กลัวอยู่คนเดียวไม่ได้ ตอนนี้ทำงานแล้ว จะทำอะไรจะพูดอะไรก็ต้องคอยระวังตัวเองเสมอ ไม่อยากมานั่งคิดมากถ้าเราเผลอ ทำให้เขาไม่พอใจ อยากเปลี่ยนแปลงตัวเอง อยาก เข้มแข็ง อยากมั่นใจ แต่พอเจอเรื่องแบบนั้น ก็เครียดอีก ร้องไห้อีก จมอยู่กับความเครียด หาคนที่ปรึกษาไม่ได้ อยากหายออกไปจากโลกนี้ ถ้าคิดฆ่าตัวตาย แต่ทำไม่ได้ เพราะเราเป็นพี่คนโต ยังมีน้อง ที่อยู่ห่างกันตั้ง 14 ปี ทุกวันนี้โชคดี ที่เรามีแมว ที่เวลาเราเศร้าเราเครียดเราทุกข์ ก็มีน้องแมว ที่ทำให้เรารู้สึกดี มันทรมาน บีบหัวใจ เพราะไม่มีใครเข้าใจ เพราะเราไม่เคยพูด เพราะถึงแม้เคยพูด เขาก็ไม่ได้ช่วยเรา ไม่รู้สึกดีขึ้น จนเราต้องทำตัวเอง พยายาม ขอโทษ ไม่ว่าผิดหรือถูก เพื่อขจัดความรู้สึกไม่ดี ออกไป ถึงจิตใจจะโล่งโปร่ง ทุกวันนี้ ขอแค่ไม่ให้มีเรื่อง อะไรมาให้เราคิดมาก ก็ดีที่สุดแล้ว
สวัสดีค่ะ อาการที่ควบคุมอารมณ์ตัวเองไม่ได้เวลาโมโหนั้น เป็นอาการที่เกิดขึ้นได้แม้กับคนปกติที่ต้องเจอสถานการณ์ที่ตึงเครียดต่างๆโดยการควบคุมอารมณ์ตัวเองนั้นสำคัญที่สุด พยายามคิดให้ช้าลง ทำให้ช้าลง ถ้ารู้ว่าโกรธควรเดินหนีออกจากสถานการณ์นั้นๆออกมาตั้งสติก่อน หรือนับ 1-10 ให้เวลาตัวเองได้คิดก่อนจะทำอะไรลงไปค่ะหากมีอาการเป็นมากจนทำให้เสียความสัมพันธ์กับคนรอบข้าง เสียงการเรียน การทำงาน เป็นมากจนซึมเศร้า มีความคิดอยากฆ่าตัวตาย อาจเข้าข่ายภาวะซึมเศร้า โรคซึมเศร้า หรือความผิดปกติทางอารมณ์อย่างรุนแรงได้ แนะนำการไปพบแพทย์เพื่อประเมินสุขภาพจิตอย่างละเอียดต่อไป